recursal/SuperWikiNEXT-32B huggingface dataset:
Το **Κύπελλο Κύπρου 2017** ήταν η 49η έκδοση του Κυπέλλου Κύπρου. Νικήτρια ήταν η Πετρολίνα ΑΕΚ για 1η φορά στην ιστορία της.

Σύστημα διεξαγωγής
------------------

Στο κύπελλο συμμετείχαν 6 ομάδες οι οποίες αναμετρήθηκαν μεταξύ τους σε μονούς νοκ-άουτ αγώνες, ενώ ο τελικός διεξήχθη σε ουδέτερο γήπεδο.

Συμμετέχουσες Ομάδες
--------------------

Οι ακόλουθες 6 ομάδες (με αλφαβητική σειρά) που αγωνίστηκαν στο Κύπελλο Κύπρου το 2017:

* Πετρολίνα ΑΕΚ
* ΑΠΟΕΛ
* Απόλλων Λεμεσού
* Ένωσις Θυέλλης Αναγεννήσεως Έγκωμης (ΕΘΑ Έγκωμης)
* Ένωσις Νέων Παραλιμνίου (ΕΝΠ)
* Κεραυνός Στροβόλου

Προημητελική Φάση
-----------------

\*Στην παρένθεση αναγράφεται το αποτέλεσμα του κάθε αγώνα

ΕΘΑ Έγκωμης - ΑΠΟΕΛ ( 57 - 81 )

Ένωσις Νέων Παραλιμνίου - Απόλλων Λεμεσού ( 103 - 59 )

Ημιτελική Φάση
--------------

\*Στην παρένθεση αναγράφεται το αποτέλεσμα του κάθε αγώνα

Ένωσις Νέων Παραλιμνίου - Κεραυνός Στροβόλου ( 47 - 75 )

Πετρολίνα ΑΕΚ - ΑΠΟΕΛ ( 80 -65 )

Τελικός
-------

\*Στην παρένθεση αναγράφεται το αποτέλεσμα του αγώνα

Πετρολίνα ΑΕΚ - Κεραυνός Στροβόλου ( 62 - 58 )

Πετρολίνα ΑΕΚ (Προπονητής: Λίνος Γαβριήλ)
Μπρέζετς 19 (1), Ντάσιτς 11 (1), Τόμας 6, Άντερσον 6, Πέτροβιτς 8 (2), Παλάλας, Μπιγκς 5 (1), Τρισόκκας, Σιζόπουλος, Παντελή 7 (2).

Κεραυνός (Προπονητής: Χριστόφορος Λειβαδιώτης)
Ρος 16 (3), Μπάρκερ 10 (1), Παρκς 12, Νεοφύτου 1, Αμπουκάρ 13, Στυλιανού, Μιχαήλ 4, Ο΄Μπράιεν 2

Πηγή
----

* ΚΥΠΕΛΛΟΥΧΟΣ ΚΥΠΡΟΥ Η ΠΕΤΡΟΛΙΝΑ ΑΕΚ
Η **μάχη της Αμφίπολης** συνέβη κατά τον Πελοποννησιακό πόλεμο το 422 π.Χ. στη Μακεδονία, στην περιοχή της Αμφίπολης. Αντίπαλοι ήταν οι Αθηναίοι υπό το στρατηγό Κλέωνα και οι Σπαρτιάτες υπό το στρατηγό Βρασίδα.

Η εκστρατεία του Βρασίδα στη Μακεδονία
--------------------------------------

Ο Λακεδαιμόνιος στρατηγός Βρασίδας εκστράτευσε στη Μακεδονία για να δημιουργήσει κατά πρώτον συμμαχίες και κατα δεύτερον να πολιορκήσει και να καταλάβει τις προσκείμενες στην Αθήνα πόλεις. Τότε έμαθε ότι ο φιλοπόλεμος Αθηναίος στρατηγός Κλέων ερχόταν εναντίον του για να τον σταματήσει. Οι δύο αντίπαλοι στρατοπέδευσαν κοντά στα τείχη της Αμφίπολης, ενώ μέρος του στρατού του Βρασίδα παρέμεινε μέσα στα τείχη της φιλικά προσκείμενης πόλης.

Η μάχη
------

Το επόμενο πρωί ο Βρασίδας με όλο το στρατό του κρύφτηκε πίσω από τα τείχη της Αμφίπολης. Ο Κλέων πληροφορημένος για τις κινήσεις του αντιπάλου του, έδωσε εντολή υποχώρησης σε φάλλαγγα πορείας. Τότε άνοιξαν ξαφνικά οι πύλες της Αμφίπολης και από μέσα ξεχύθηκε ο στρατός των Σπαρτιατών ο οποίος προσέβαλλε τους Αθηναίους στο μέσον της φάλαγγάς τους και στην οπισθοφυλακή της. Οι Αθηναίοι τράπηκαν σε γενική σχεδόν φυγή και είχαν πολύ μεγάλες απώλειες (600 νεκρούς) ενώ από τους Σπαρτιάτες σκοτώθηκαν μόλις 7, συμπεριλαμβανομένου του Βρασίδα. Στη μάχη έπεσε νεκρός και ο Κλέωνας.

Συνέπειες της μάχης
-------------------

Η μεγάλη ήττα των Αθηναίων και ο θάνατος των Κλεωνα και Βρασίδα είχε ως αποτέλεσμα την επικράτηση των φιλειρηνικών παρατάξεων μεταξύ των εμπολέμων. Έτσι, το φθινόπωρο του 422 π.Χ. άρχισαν οι ειρηνευτικές διαπραγματεύσεις οι οποίες κατέληξαν στην ειρήνη του Νικία το 421 π.Χ..

Πηγές
-----

* *Ιστορία του Ελληνικού Έθνους*, Εκδοτική Αθηνών, 1972, τ. Γ1, σ. 223-226.
* Χάρης Θεοδωράτος, *Οι μεγαλύτερες μάχες του αρχαίου ελληνικού κόσμου*, σ. 180-185.

  


|  |  |  |  |
| --- | --- | --- | --- |
| 

| π • σ • ε
Οι μάχες του Πελοποννησιακού Πολέμου |
| --- |
|  |
| 
* Σύβοτα
* Ποτίδαια
* Σπάρτωλος
* Ναύπακτος
* Πλαταιές
* Μυτιλήνη
* Τανάγρα
* Πύλος και Σφακτηρία
* Δήλιο
* Αμφίπολη
* Μαντίνεια
* Σικελία
* Σύμη
* Κυνός Σήμα
* Άβυδος
* Κύζικος
* Νότιο
* Αργινούσες
* Αιγός Ποταμοί
 |

 |
Το **Κύπελλο Κύπρου 2018** ήταν η 50η έκδοση του Κυπέλλου Κύπρου. Νικήτρια ήταν η Πετρολίνα ΑΕΚ για 2η φορά στην ιστορία της.

Σύστημα διεξαγωγής
------------------

Στο κύπελλο συμμετείχαν 7 ομάδες οι οποίες αναμετρήθηκαν μεταξύ τους σε μονούς νοκ-άουτ αγώνες, ενώ ο τελικός διεξήχθη σε ουδέτερο γήπεδο.

Συμμετέχουσες Ομάδες
--------------------

Οι ακόλουθες 7 ομάδες (με αλφαβητική σειρά) που αγωνίστηκαν στο Κύπελλο Κύπρου το 2018:

* Πετρολίνα ΑΕΚ
* ΑΠΟΕΛ
* Απόλλων Λεμεσού
* ΑΠΟΠ Πάφου
* Ένωσις Θυέλλης Αναγεννήσεως Έγκωμης (ΕΘΑ Έγκωμης)
* Ένωσις Νέων Παραλιμνίου (ΕΝΠ)
* Κεραυνός Στροβόλου

Προημητελική Φάση
-----------------

\*Στην παρένθεση αναγράφεται το αποτέλεσμα του κάθε αγώνα

Πετρολίνα ΑΕΚ - Απόλλων Λεμεσού ( 83 - 61 )

ΑΠΟΕΛ - Κεραυνός Στροβόλου ( 78 - 77 )

ΑΠΟΠ Πάφου - ΕΘΑ Έγκωμης ( 60 - 83 )

Ημιτελική Φάση
--------------

\*Στην παρένθεση αναγράφεται το αποτέλεσμα του κάθε αγώνα

ΑΠΟΕΛ - ΕΘΑ Έγκωμης ( 82 - 91 )

Ένωσις Νέων Παραλιμνίου - Πετρολίνα ΑΕΚ ( 78 - 92 )

Τελικός
-------

\*Στην παρένθεση αναγράφεται το αποτέλεσμα του αγώνα

Πετρολίνα ΑΕΚ - ΕΘΑ Έγκωμης ( 86 - 80 )

Πετρολίνα ΑΕΚ (Προπονητής: Δημήτρης Κουκούρης)

Σέρσι 12, Σιζόπουλος 13 (3), Τάσιτς 20 (4), Γκίμπσον 12 (2), Παντελή 4, Ντουρέν 19 (1), Μπιγκς 4, Πέτροβιτς, Κουμής, Τρισόκκας 2.

ΕΘΑ Έγκωμης (Προπονητής: Γιώργος Μπιτζάνης)

Μπρουκς 15 (2), Παπάμιχαηλ 2, Γούντς 13, Γουίτσε 30 (6), Μάρτιν 14, Χόλλιμον 2, Παναγιώτου 4, Κωνσταντίνου, Σταυρινίδης, Χρίστου.

Πηγή
----

* ΑΕΚ-ΕΘΑ 86-80: Κυπελλούχος Κύπρου η ΑΕΚ! Αρχειοθετήθηκε 2022-07-10 στο Wayback Machine.
Ο **Λιούις Σέιμουρ Ντιν** (*λατινικό αλφάβητο : Lewis Seymour Deane*), (12 Μαρτίου 1882 Μίρατ, Ούταρ Πραντές - 18 Δεκεμβρίου 1934 Δελχί ήταν Βρετανός υπήκοος και πρωταθλητής της αντισφαίρισης που αγωνίστηκε με την Ινδία σε διεθνή τουρνουά και το κύπελλο Ντέιβις. 

Ο Ντιν ανήκε στο δημόσιο προσωπικό του Ηνωμένου βασιλείου που είχε διορισθεί δημόσιος υπάλληλος στην, τότε Βρετανική Ινδία. Με συμπαίκτρια την Ντόροθι Σέπερντ Μπαρόν, και εκπροσωπώντας την Ινδία, ήταν φιναλίστ στο μεικτό του Γουίμπλετον το 1923 όπου έχασαν από το ζευγάρι Ράντολφ Λάισετ και Ελίζαμπεθ Ράιαν με 6-4, 7-5. 

Ήταν φιναλίστ στο πρωτάθλημα Ινδίας το 1910 όπου έχασε από τον Έντμουντ Άτκισον με 7-5, 7-5, 7-5. Στο πρωτάθλημα του Παντζάμ ήταν νικητής το 1909, 1918, φιναλίστ το 1910, 1925. Στο πρωτάθλημα της Βεγγάζης ήταν νικητής το 1915, φιναλίστ το 1909, 1914, 1916, 1918, 1919, νικητής στο Marryatt Cup το 1920 και φιναλίστ στο Western India Championships το 1920.

Στο κύπελλο Ντέιβις αγωνίστηκε με την Ινδία το 1921 και το 1923 με ρεκόρ 3 νίκες και 1 ήττα. Το 1921 ήταν η πρώτη εθνική ομάδα της Ινδίας που συστάθηκε στην αντισφαίριση όπου κι έφτασαν στα ημιτελικά της διοργάνωσης.

Παραπομπές
----------

1. ↑  *ATP website*. DF07. Ανακτήθηκε στις 27  Απριλίου 2022.
2. 1 2 3  SportsThat Special: The History of Indian Tennis Αρχειοθετήθηκε 2018-01-06 στο Wayback Machine. (Αγγλικά)
3. ↑  Archives, Tennis. "All India Championships 1910" Αρχειοθετήθηκε 2016-03-04 στο Wayback Machine. (Αγγλικά)
4. 1 2  tennis archives Αρχειοθετήθηκε 2016-04-02 στο Wayback Machine. (Αγγλικά)
5. ↑  Ο Ντιν στο κύπελλο Ντέιβις, (Αγγλικά)
Η **μάχη της Γιαλούσας** ήταν μια σύγκρουση στον απελευθερωτικό αγώνα της Κύπρου, όταν αντάρτες της ΕΟΚΑ επιτέθηκαν στο αστυνομικό τμήμα στη Γιαλούσα, με αποτέλεσμα να γίνει μια μάχη που διήρκεσε 15 λεπτά. Η ΕΟΚΑ είχε 12 αντάρτες με επικεφαλής τον Λοΐζο Χατζηλοΐζου. Οι Άγγλοι είχαν 25 στρατιώτες μαζί με την αστυνομία, ενώ σκοτώθηκε 1 Άγγλος στρατιώτης.

Παραπομπές
----------

1. ↑  "Chapter 4 Harding strives to suppress the EOKA movement and give a political solution to the Cyprus problem but without success – Archbishop Makarios is exiled to the Seychelles (3 October 1955 – 9 March 1956)", *A history of the liberation struggle of EOKA (1955–1959)* Σφάλμα στο πρότυπο webarchive: Ελέγξτε την τιμή `|url=`. Empty. accessed 7 November 2013
Το **Κύπελλο Κύπρου 2020** είναι η 53η έκδοση του Κυπέλλου Κύπρου.

Σύστημα διεξαγωγής
------------------

Στο κύπελλο συμμετέχουν 9 ομάδες οι οποίες θα ανεμετρηθούν μεταξύ τους σε μονούς νοκ-άουτ αγώνες, ενώ ο τελικός θα διεξαχθέι σε ουδέτερο γήπεδο.

Συμμετέχουσες Ομάδες
--------------------

Οι ακόλουθες 9 ομάδες (με αλφαβητική σειρά) που αγωνίστηκαν στο Κύπελλο Κύπρου το 2021:

* Πετρολίνα ΑΕΚ
* Προτέας ΕΚΑ ΑΕΛ
* ΑΠΟΕΛ
* Απόλλων Λεμεσού
* ΑΠΟΠ Πάφου
* Ένωσις Θυέλλης Αναγεννήσεως Έγκωμης (ΕΘΑ Έγκωμης)
* Ένωσις Νέων Παραλιμνίου (ΕΝΠ)
* Κεραυνός Στροβόλου
* Ομόνοια Λευκωσίας

Προκριματική Φάση
-----------------

\*Ο αγώνας κατοχυρώθηκε υπέρ του ΑΠΟΠ Πάφου

ΑΠΟΠ Πάφου - Προτέας ΕΚΑ ΑΕΛ (20-0)

Προημητελική Φάση
-----------------

\*Στην παρένθεση αναγράφεται το αποτέλεσμα του αγώνα

ΑΠΟΕΛ - ΑΠΟΠ Πάφου

Ένωσις Νέων Παραλιμνίου - Απόλλων Λεμεσού

Ομόνοια Λευκωσίας - Πετρολίνα ΑΕΚ

ΕΘΑ Έγκωμης - Κεραυνός Στροβόλου
Ο **Λιούμπομιρ Γκάνεφ** είναι Βούλγαρος πρώην διεθνής πετοσφαιριστής, ο οποίος γεννήθηκε στο Ρούσε στις 6 Οκτωβρίου 1965 και αγωνίστηκε ως ακραίος σε ομάδες της Ιταλίας και της Βουλγαρίας, όπως και στην ομάδα του Άρη Θεσσαλονίκης, με τον οποίο κατέκτησε το πρωτάθλημα Ελλάδας του 1997.

Καριέρα
-------

Ο Γκάνεφ ξεκίνησε την καριέρα του στην Ντουνάβ Ρούσε και το 1983 αποφοίτησε από την τοπική γυμναστική σχολή. Το 1985, μεταγράφηκε στην ΤΣΣΚΑ Σόφιας, με την οποία κατέκτησε πέντε συνεχόμενα πρωταθλήματα Βουλγαρίας μέχρι το 1990.

Το καλοκαίρι του 1990 μεταγράφηκε στην ιταλική Αγκριτζέντο, συνεχίζοντας την επόμενη σεζόν στη Μαρκόνι Σπολέτο. Ακολούθησαν τρεις σεζόν με την Κούνεο και το 1995-96 έπαιξε στη Σίο Σπορτ.

Το καλοκαίρι του 1996, ο Γκάνεφ μεταγράφηκε στην ομάδα του Άρη, μετά από μεγάλη προσφορά του μεγαλομέτοχου της ΚΑΕ Άρης, Ζαφείρη Σαμολαδά. Παρά τον ιδιόρρυθμο χαρακτήρα του, ο Γκάνεφ αγαπήθηκε από τους οπαδούς των "κίτρινων" και έπαιξε σημαντικό ρόλο στο να κατακτήσει ο Άρης τον τίτλο του πρωταθλητή για πρώτη φορά στην ιστορία του.

Στην τελευταία χρονιά της πολυετούς καριέρας του, αγωνίστηκε στο πρωτάθλημα της Α2 κατηγορίας της Ιταλίας με τη Νάπολι.

Με την εθνική ομάδα της Βουλγαρίας, αγωνίστηκε από το 1985 ως το 1998, με σπουδαιότερη επιτυχία την τρίτη θέση στο παγκόσμιο πρωτάθλημα του 1986, ενώ το 1990 κατέλαβε την πέμπτη θέση και το 1994 την ένατη.

Μετά το τέλος της αγωνιστικής του καριέρας, ο Γκάνεφ έγινε επιτυχημένος επιχειρηματίας, χαρακτηριζόμενος ο "βασιλιάς του μεθανίου" στη Βουλγαρία όντας ιδιοκτήτης δεκαπέντε σταθμών μεθανίου, με μπάτζετ είκοσι εκατομμυρίων ευρώ ετησίως. Επίσης, υπήρξε παρουσιαστής τηλεοπτικής εκπομπής για την ιταλική τηλεόραση, πρωταγωνίστησε στη βουλγάρικη κωμωδία "*Spanish Fly*" του 1997 και στο "*The Mechanik*" του 2005 με τον Ντολφ Λούντγκρεν.

Είναι διαζευγμένος και έχει δύο γιους, τον Ευθύμ και τον Λιούμπο.

Τίτλοι
------

* 5 Πρωταθλήματα Βουλγαρίας: 1986, 1987, 1988, 1989, 1990
* 1 Πρωτάθλημα Ελλάδας: 1997

Παραπομπές
----------

1. ↑  Άρης: Σαν σήμερα το έπος του 1997
2. ↑  Men Volleyball XI World Championship 1986 France
3. ↑  The Russian Specialist (2005) - IMDb
4. ↑  На европейското във Финландия продадох

Πηγές
-----

* Εξαιρετικό αφιέρωμα στον «Λύκο» Λιούμπομιρ Γκάνεφ
* Ganev Lubomir - Greekvolley.com[*νεκρός σύνδεσμος*]
Οι **μεταφορές στην Κρήτη** έχουν υποστεί σημαντικές αλλαγές κατά τις τελευταίες δύο δεκαετίες, εκσυγχρονίζοντας τις υποδομές της περιφέρειας σε μεγάλο βαθμό. Αν και οι ακτοπλοϊκές μεταφορές είναι το κυριότερο μέσο μεταφοράς μεταξύ των νησιών, η βελτίωση της οδικής υποδομής, των σιδηροδρομικών, αστικών μεταφορών και αεροδρομίων έχουν οδηγήσει σε μεγάλη βελτίωση στο σύστημα μεταφορών. Αυτές οι αναβαθμίσεις έχουν διαδραματίσει βασικό ρόλο στη στήριξη της ελληνικής οικονομίας, η οποία την τελευταία δεκαετία βασίζεται σε μεγάλο βαθμό στον κλάδο των κατασκευών.

Οδικές μεταφορές
----------------

### Αυτοκινητόδρομοι

### Μεταφορές με λεωφορεία

#### Αστικές μεταφορές με λεωφορεία

Το ΚΤΕΛ είναι η κοινή ονομασία για κάθε εταιρεία που διεξάγει υπεραστικά και περιφερειακά δρομολόγια λεωφορείων. Κάθε νομός έχει το δικό του περιφερειακό δίκτυο λεωφορείων, γνωστά ως "ΚΤΕΛ".

Πλωτές μεταφορές
----------------

### Πλωτές μεταφορές

### Λιμάνια

* Ηράκλειο, Κρήτη

Αεροδρόμια
----------

* συνολικά: 6 (2005)
* Με ασφαλτοστρωμένους αεροδιαδρόμους: 6

* πάνω από 3.047 μέτρα: 1
* 2.438 έως 3.047 μέτρα: 3
* 1.524 έως 2.437 μέτρα: 1
* 914 έως 1.523 μέτρα: 1

κάτω από 914 μέτρα: 0 (2005)

* Με μη ασφαλτοστρωμένους αεροδιαδρόμους: 0

* 914 έως 1.523 μέτρα: 0
* κάτω από 914 μέτρα: 0 (2005)

* ελικοδρόμια: 0 (2005)

Παραπομπές
----------

* Πρότυπο:CIA World Factbook
*
Συντεταγμένες: 36°58′03″N 26°57′38″E﻿ / ﻿36.967476°N 26.960614°E﻿ / 36.967476; 26.960614

Το Μεγάλο Κάστρο της Χώρας
Το **Μεγάλο κάστρο της Χώρας** ή **Νέο κάστρο** είναι στην σημερινή του μορφή φράγκικης κατασκευής κτίσμα στην Κάλυμνο. Βρίσκεται στην Χώρα της Καλύμνου, την παλιά πρωτεύουσα του νησιού και απέναντι από το κοντινό Κάστρο Χρυσοχεριάς. Πρόκειται περί καστροπολιτείας αφού περίκλειε μεσαιωνικό οικισμό.

Βρίσκεται κτισμένο στους πρόποδες του λόφου του Προφήτη Ηλία σε υψόμετρο 255 μέτρα και καταλαμβάνει έκταση 30.450 τετραγωνικά μέτρα. Διέθετε ισχυρά τείχη και είχε μόνο μία πύλη αφού ήταν προσβάσιμο μόνο από την νότια πλευρά η οποία ήταν ψηλότερα από το έδαφος και ανέβαινε η κατέβαινε με αλυσίδα ανάλογα τι χρειαζόταν. Τα τείχη του διασώζονται σε ύψος ως και επτά μέτρα και πάχος 1.50.

Το κάστρο χτίστηκε πρώτη φορά τον 11ο αιώνα από τους βυζαντινούς για να αντιμετωπίσουν τις επιδρομές του Οθωμανού πειρατή Τζαχά. Έπαθε μεγάλες καταστροφές από σεισμό το 1492, για να ανακαινισθεί τότε μέσα σε τρία χρόνια στην σημερινή του μορφή από τους Ιωαννίτες ιππότες της Ρόδου όπου εν τω μεταξύ ανήκε η Κάλυμνος.

Ο οικισμός του κάστρου υπολογίζεται σε 1.200 έως 1.500 κατοίκους, υπάρχουν ερείπια ελαιοτριβείου, υδατοδεξαμενών, οικιών και 10 εκκλησίες. Το κάστρο κατοικούνταν ακόμα και στην Τουρκοκρατία και το 1912 όπου είχε εγκαταλειφθεί από τους τελευταίους του κατοίκους. Σταδιακά αναφέρεται από τον 17ο αιώνα μετοίκηση κατοίκων στην Χώρα και την Πόθια.

Πηγές
-----

* *CORPUS Αρχαιολογία, ιστορία των πολιτισμών*, τεύχος 18, Ιουλίου 2000, Εκδόσεις Περισκόπιο, Μιχαήλ Ι. Κουτελλάς , σελίδες 84 έως 87 *Τα Ιπποτικά κάστρα της Καλύμνου*.
Συντεταγμένες: 41°53′24″N 12°28′48″E﻿ / ﻿41.89000°N 12.48000°E﻿ / 41.89000; 12.48000

Ο **Μεγάλος Βωμός του ανίκητου Ηρακλή** (λατινικά: Herculis Invicti Ara Maxima‎) βρισκόταν στην Αγορά του Βοός (Forum Boarium) της αρχαίας Ρώμης. Ήταν το αρχαιότερο κέντρο λατρείας του Ηρακλή στη Ρώμη, πριν από τον κυκλικό ναό του Νικητή Ηρακλή. Η ρωμαϊκή παράδοση θεωρούσε το σημείο, ως τη θέση όπου ο Ηρακλής σκότωσε τον Κάκο και απέδιδε στον Eύανδρο από την Αρκαδία την ανέγερσή του. Η *Αινειάδα* του Βιργίλιου λέει για τον Εύανδρο, όταν αποδίδει την αρχική δημιουργία του Μεγίστου Βωμού στον Ποτίτιο και τους Πινάριους.

Ο αρχικός βωμός κάηκε στη Μεγάλη πυρκαγιά της Ρώμης το 64 μ.Χ. αλλά ξανακτίστηκε και παρέμενε όρθιος τον 4ο αι. Μία δοκιμαστική ταύτιση μίας εξέδρας από τόφφο στην κρύπτη της Σάντα Μαρία ιν Κοσμεντίν με το θεμέλιο του βωμού, έγινε από τον Φιλίπο Κοαρέλι και άλλους αρχαιολόγους.

Διάφορες αναφορές, με τον Μ. Τ. Βάρρο ως πηγή, δικαιολογούσαν τον αποκλεισμό των γυναικών από τις τελετές εδώ ή τη συμμετοχή τους στα κρέατα της θυσίας. Οι τελετουργίες στον Μέγιστο Βωμό ήταν μοναδικές για τη λατρεία του Ηρακλή, καθώς εκτελούνταν κατά τον *τρόπο των ελληνικών ιεροτελεστιών* (ritu Graeco), δηλ. με ακάλυπτα κεφάλια.

Δείτε επίσης
------------

* Κατάλογος αρχαίων ρωμαϊκών ναών
* Κατάλογος αρχαίων μνημείων στη Ρώμη

Παραπομπές
----------

1. ↑  Ο Τάκιτος και ο Ιουβενάλης αναφέρονται στον βωμό ως *μεγάλο* (magna) αντί για *μέγιστο* (maxima)
2. ↑  The exhaustive treatment of the foundation myths surrounding the Ara Maxima is in James G. Winter, *The Myth of Hercules at Rome* (University of Michigan Studies **4**) 1910.
3. ↑   Virgil's *Aeneid* 8.270
4. ↑  Tacitus, *Annals*, xv.41
5. ↑  Coarelli, F. *Il foro boario dalle origini alla fine della repubblica*. Edizioni Quasar, Rome, 1992, vol. 2:61-77.
6. ↑  Claridge, A. *Rome*. Oxford University Press, 1998, pages 256-258.
7. ↑  Celia E. Schultz, "Modern prejudice and ancient praxis: female worship of Hercules at Rome" *Zeitschrift für Papyrologie und Epigraphik* **133** (2000:291-297) pp 292ff.
8. ↑  Macrobius, *Saturnalia*, iii.6.17;

Εξωτερικοί σύνδεσμοι
--------------------

* Samuel Ball Platner and Thomas Ashby, *A Topographical Dictionary of Ancient Rome* 1929
Ο **μαύρος έφιος** ή όφιος, *Dolichophis jugularis* (Linnaeus, 1758) αποτελεί ένα φίδι της οικογένειας Colubridae. Πρόκειται για μη δηλητηριώδες και ακίνδυνο για τον άνθρωπο φίδι.

Περιγραφή
---------

Ημερόβιο, δραστήριο φίδι, αρκετά νευρικό και γρήγορο. Αποτελεί ένα από τα μεγαλύτερα σε μήκος φίδια στην Ελλάδα και την Ευρώπη, καθώς μπορεί να ξεπεράσει τα 200cm (συνήθως γύρω στα 180cm). Τρέφεται με τρωκτικά και σαύρες, αλλά και με άλλα φίδια και πτηνά. Τα νεαρά άτομα τρέφονται με έντομα και μικρές σαύρες. Θα αμυνθεί σθεναρά αν απειληθεί σηκώνοντας το μπροστινό μέρος του σώματος ψηλά, "σφυρίζοντας" δυνατά και προσποιούμενο επίθεση.

Γεωγραφική κατανομή
-------------------

Απαντάται στην Ελλάδα, την Τουρκία, την Κύπρο, το Ισραήλ, τη Συρία, το Ιράκ, το Ιράν, την Ιορδανία, τον Λίβανο και το Κουβέιτ. Στην Ελλάδα εντοπίζεται σε ορισμένα από τα Δωδεκάνησα (Κως, Σύμη, Τήλος, Ρόδος, Χάλκη, Λέρος, Καστελλόριζο).

Παραπομπές
----------

1. 1 2  «herpetofauna.gr - Ελληνική Ερπετοπανίδα». *www.herpetofauna.gr*. Ανακτήθηκε στις 13 Φεβρουαρίου 2020.
2. ↑  «Dolichophis jugularis». *The Reptile Database*. Ανακτήθηκε στις 13 Φεβρουαρίου 2020.
Μετεωρολογικός χάρτης των ΗΠΑ. Διακρίνονται οι ισοβαρείς γραμμές και οι Ισαλλοβαρείς γραμμες.
Ο **Μετεωρολογικός χάρτης** (Μ.Χ.) είναι συνήθως γεωγραφικός χάρτης μικρής κλίμακας (1/5.000.000 ή 1/10.000.000 ή ακόμα μικρότερης) διεθνώς όμως καθορισμένης. Αντί όμως συνήθων αναγραφών, (στοιχεία πόλεων, ποταμών, εθνικών οδών, συνόρων κλπ.) περιλαμβάνει σε μορφή μικρών κύκλων τις θέσεις των μετεωρολογικών σταθμών. Οι κύκλοι αυτοί καλούνται «κύκλοι σταθμών». Παραπλεύρως εκάστου κύκλου σταθμού φέρεται ο «διεθνής αριθμός» (Index number) του, που αποτελεί και την ταυτότητά του.

Στον Μ.Χ. περιλαμβάνονται επίσης τα όρια των μετεωρολογικών περιοχών, για τις οποίες παρασκευάζεται, σύμφωνα πάντα με αυτές που έχει διαιρεθεί η Γη κατόπιν απόφασης του Παγκόσμιου Μετεωρολογικού Οργανισμού. Στο δε κέντρο εκάστης περιοχής φέρεται ο διψήφιος διεθνής αριθμός με μεγάλα ψηφία. Για παράδειγμα, η Ελλάδα, η Ιταλία και η Αίγυπτος ανήκουν στη 16η περιοχή.

Οι περιοχές αυτές προσδιορίστηκαν τόσο για τη διεθνή συνοχή, ανταλλαγή «meteo» παρατηρήσεων, όπως λέγονται, αλλά και για διευκόλυνση και εντοπισμό οποιουδήποτε μετεωρολογικού σταθμού που υποβάλει το κωδικοποιημένο μετεωρολογικό σήμα, ξεκινώντας με τον αριθμό της περιοχής του.

Οι Μ.Χ. εκπονούνται για κάθε μία κύρια συνοπτική ώρα παρατηρήσεων και για κάθε ενδιάμεση. Διεθνώς κύριες συνοπτικές ώρες παρατηρήσεων είναι οι: 00.00, 06.00, 12.00, 18.00 και ενδιάμεσοι οι: 03.00, 09.00, 15.00, 21.00 (όλοι οι χρόνοι σε ώρα Γκρήνουιτς – G.M.T. που σημαίνει ότι όλοι οι σταθμοί αναγάγουν την τοπική τους «ώρα ζώνης» στους παραπάνω καθορισμένους χρόνους).

Τα στοιχεία των μετεωρολογικών παρατηρήσεων (νέφωση, άνεμοι, θερμοκρασίες, υγρασίες, βροχές κλπ) καταχωρούνται στον Μ.Χ. πέριξ του κύκλου του σταθμού κατά διεθνώς καθορισμένη διάταξη και με διεθνή σύμβολα. Η εργασία αυτή λέγεται **σύνταξη μετεωρολογικού χάρτη**. 

Η χάραξη των ισοβαρών καμπύλων και των μετώπων, ο εντοπισμός των ισοβαρικών συστημάτων, ο εντοπισμός των κινουμένων αερίων μαζών καθώς και ο χαρακτηρισμός όλων αυτών καλείται ανάλυση μετεωρολογικού χάρτη και εκτελείται από επιστημονικό προσωπικό. Η ανάλυση δε αυτή σε γενικές γραμμές οδηγεί στη διάγνωση των αιτίων του καιρού.

Εκτός όμως των παραπάνω μετεωρολογικών χαρτών, συντάσσονται και άλλοι, στους οποίους καταχωρούνται παρατηρήσεις σταθμών που αφορούν την «ανώτερη ατμόσφαιρα». Οι χάρτες αυτοί ονομάζονται «χάρτες ανώτερης ατμόσφαιρας» ή «χάρτες σταθερής ατμοσφαιρικής πίεσης» που εκπονούνται όμως βάσει ενδείξεων ιδιαίτερων μετεωρολογικών μέσων παρατήρησης, όπως των ραδιοβολίδων μετεωρολογικών δορυφόρων κ.ά.. Επίσης εκπονούνται και ειδικοί μετεωρολογικοί χάρτες όπως: ισορροπίας ατμόσφαιρας, ανάλυσης αερίων μαζών, ραδιοβολίσεων (αδιαβατικά διαγράμματα), καταιγίδων κλπ.

Πηγές
-----

* "American Practical Navigator" H.O. No 9, U.S.Navy Hydrographic Office 1958
* "Admiralty Manual of Navigation" Volume II, - Her Magesty's Stationery Office, London 1960
* "Meteorology for Mariners Met O. 593, - Her Magesty's Stationery Office, London 1967
* "Ναυτική Μετεωρολογία" Χ. Περογιαννάκη, ταξίαρχου Π.Α. τ. Γενικού Διευθυντπου ΕΜΥ, - Ίδρυμα Ευγενίδου 1974, Αθήνα.
Αυτό το λήμμα αφορά την πόλη της Αιγύπτου.  Για την ομώνυμη βιβλιοθήκη, δείτε: Βιβλιοθήκη Ναγκ Χαμαντί.  
Συντεταγμένες: 26°3′N 32°15′E﻿ / ﻿26.050°N 32.250°E﻿ / 26.050; 32.250

Η **Ναγκ Χαμαντί** (αραβικά: نجع حمادى‎, Najʿ Ḥammādī) είναι μια πόλη στην Άνω Αίγυπτο. Βρίσκεται στη δυτική όχθη του Νείλου στο Κυβερνείο της Κένα, περίπου 80 χιλιόμετρα βορειοδυτικά του Λούξορ. Το 2019, είχε πληθυσμό περίπου 49 829 κατοίκων.

Ιστορία
-------

Η πόλη Ναγκ Χαμαντί πήρε το όνομά της από τον ιδρυτή της, Μαχμούντ Πασά Χαμαντί, μέλος της οικογένειας Χαμαντί απο το Σοχάγκ της Αιγύπτου. Ο Μαχμούντ Πασά Χαμαντί ήταν μεγάλος ιδιοκτήτης γης στο Σοχάγκ και ήταν γνωστός για την έντονη αντίθεσή του στη βρετανική κατοχή του 1882.

Η Ναγκ Χαμαντί βρίσκεται περίπου 5 χλμ δυτικά της αρχαίας Χηνοβοσκίας (αρχαία ελληνικά: Χηνοβόσκιον). Η "βιβλιοθήκη Ναγκ Χαμαντί", μια σημαντική συλλογή κειμένων του Γνωστικού 2ου αιώνα, βρέθηκε στο Τζαμπάλ αλ-Ταρίφ κοντά στη Ναγκ Χαμαντί το 1945.

Η πόλη ήταν ο τόπος της σφαγής της Ναγκ Χαμαντί τον Ιανουάριο του 2010, όπου οκτώ Κόπτες δολοφονήθηκαν από τρεις άνδρες. Συνολικά δέχτηκαν επίθεση δεκαεννέα Κόπτες.

Οικονομία
---------

Στην Ναγκ Χαμαντί παράγονται ζάχαρη και αλουμίνιο. Το εργοστάσιο ζάχαρης της πόλης χτίστηκε το 1895 - 1897 από τους Γάλλους εργολάβους Κάιλ και Φάιβς. Είναι ακόμη σε λειτουργία εως και σήμερα. Η Ιτζιπτάλουμ (αγγλικά: Egyptalum‎) είναι ο μεγαλύτερος παραγωγός αλουμινίου στη Μέση Ανατολή. Η ξύλινη μοριοσανίδα κατασκευάζεται από ζαχαροκάλαμο.

Δείτε επίσης
------------

* Βιβλιοθήκη Ναγκ Χαμαντί
* Άνω Αίγυπτος

Παραπομπές
----------

1. ↑  www.geonames.org/351434.
2. ↑  www.citypopulation.de/Egypt-Cities.html.
3. ↑  «Population of Nag Hammadi in 2019 2020 - statistics». *All-populations.com* (στα Αγγλικά). Ανακτήθηκε στις 14 Αυγούστου 2020.
4. 1 2  Robinson, James M. (1996). *The Nag Hammadi library in English*. Brill. ISBN 90-04-08856-3. 461365105.
5. 1 2  «Egypt's anxious Copts 'await next catastrophe'» (στα αγγλικά). 2010-01-25.. Ανακτήθηκε στις 2020-08-14.
6. ↑  «Egypt church attack kills Copts» (στα αγγλικά). 2010-01-07.. Ανακτήθηκε στις 2020-08-14.
7. ↑  «Egyptalum». *www.egyptalum.com.eg*. Ανακτήθηκε στις 14 Αυγούστου 2020.
8. ↑  «Nag Hammadi - en.LinkFang.org». *en.linkfang.org* (στα Αγγλικά). Ανακτήθηκε στις 14 Αυγούστου 2020. [*νεκρός σύνδεσμος*]
Ο τίτλος του **μεγάλου βεζίρη** ή **μεγάλου βεζύρη** (οθωμανικά τουρκικά: وزیر اعظم‎, *vezir-i âzam*) ή **σαντραζάμης** (οθωμανικά τουρκικά: صدر اعظم, *sadr-i âzam*) ήταν ένας από τους σπουδαιότερους στη διοικητική οργάνωση της Οθωμανικής αυτοκρατορίας. Στην ουσία ο Μεγάλος Βεζίρης ήταν ο επικεφαλής των κρατικών υπηρεσιών, διοικητής του στρατού (εξαιρουμένων των γενιτσαρικών ταγμάτων της πρωτεύουσας), επικεφαλής του αυτοκρατορικού συμβουλίου και της δικαιοσύνης, φορέας της σουλτανικής σφραγίδας και στην ουσία ο μόνος πληρεξούσιος εκπρόσωπος του Σουλτάνου.

Κατά την περίοδο των ισχυρών Σουλτάνων (15ος-16ος αιώνας) οι Μεγάλοι Βεζίρηδες έμεναν στην σκιά των κυρίων τους ενώ αντίθετα κατά την περίοδο των ανίσχυρων Σουλτάνων (17ος-18ος αιώνας) συγκέντρωσαν μεγάλη δύναμη στα χέρια τους, σε βαθμό που το κέντρο της εξουσίας να μεταφερθεί από το αυτοκρατορικό παλάτι (Υψηλή Πύλη ή Μεγάλη Πόρτα) στο παλάτι του Μ. Βεζίρη. Ενδεικτικό της μεταφοράς αυτής είναι πως το αυτοκρατορικό συμβούλιο συνεδρίαζε την περίοδο εκείνη (17ος αιώνας) στην οικία του Μ. Βεζίρη και πως πολλοί από αυτούς απέκτησαν δικτατορικές εξουσίες, παραγκωνίζοντας τα άλλα κέντρα εξουσίας (χαρέμι, στρατός).

Βέβαια καθ’ όλη την περίοδο από την Άλωση μέχρι και τα τέλη του 18ου αιώνα υπήρχε στην κορυφή της Οθωμανικής κυβέρνησης μια αέναη σύγκρουση μεταξύ των Μ. Βεζίρηδων (του μόνου θεσμικά εκπροσώπου του Σουλτάνου), του χαρεμιού (με κυριότερο εκπρόσωπο τη Βαλιντέ Σουλτάνα) και το σώμα των γενιτσάρων. Μετά την πτώση των Κιοπρουλού, το αξίωμα του Μ. Βεζίρη χάνει το παλιό του κύρος, παραμένοντας όμως τυπικά το σημαντικότερο μετά του Σουλτάνου. Οι περισσότεροι Μ. Βεζίρηδες της Οθωμανικής αυτοκρατορίας, από την εποχή του Μεχμέτ Φατίχ, προέρχονταν από το Παιδομάζωμα (την τάξη των σκλάβων του Σουλτάνου).

Σημαντικότεροι από αυτούς είναι οι Μεχμέτ Πασά Σοκολλού (16ος αιώνας) και οι Βεζίρηδες της οικογένειας των Κιοπρουλού (17ος αιώνας).

Δείτε επίσης
------------

* Κατάλογος Μεγάλων Βεζίρηδων

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4298223-6

 |

 |
Ο **Μιχαήλ** (άκμασε το 1042-1058) ήταν Ρωμαίος πατρίκιος και μάγιστρος. Έγινε δούκας στο Θέμα Δυρραχίου. Εστάλη το 1042 από τον Κωνσταντίνο Θ΄ Μονομάχο Αυτοκράτορα των Ρωμαίων για να επιτεθεί στον Στέφαν Βόισλαβ πρίγκιπα της Διόκλειας/Σερβίας, που είχε εξεγερθεί. 

Ο Μιχαήλ Κηρουλάριος, Πατριάρχης Κωνσταντινουπόλεως. Τον υποστήριξε ο μάγιστρος Μιχαήλ.

Βιογραφία
---------

Πατέρας του ήταν ο λογοθέτης Αναστάσιος. Το 1048 ο Μιχαήλ ήταν δούκας στο Θέμα Παρίστριον. Ο Γεώργιος Κεδρηνός αναφέρει αργότερα πως οι μάγιστρος Μιχαήλ, πατρίκιος Γεώργιος Χρυσήλιος και πατρίκιος Χριστόφορος Πυρρός υποστήριξαν τον Πατριάρχη Μιχαήλ Κηρουλάριο στη διαφωνία του με τον Ισαάκιο Α΄ Κομνηνό το 1058.

Ο Πατριάρχης προσπάθησε να προωθήσει τους ανιψιούς του Νικηφόρο και Κωνσταντίνο, όμως ο Ισαάκιος Α΄ έγινε Αυτοκράτορας: "Ως δε ο Κομνηνός έμελλε τη επαύριον εν τοις παλατίοις αυλίζεσθαι του Δαματρύος, αιφνίδιον περιστάντες περί το περί όρθρον τη του θεού μεγάλη εκκλησία ο μάγιστρος Μιχαήλ ο του Αναστασίου υιός, ο πατρίκιος Θεόδωρος ο Χρυσήλιος, ο πατρίκιος Χριστόφορος ο Πυρρός, οι των εταιρειών πάντες άρχοντες, και τινες άλλοι των αφανεστέρων, κάτωθεν έκραζον κατελθείν προς αυτούς τον Πατριάρχην ως μέλλοντες περί ανάγκης αυτώ πεύσεις (πληροφορίες) προσενεγκείν." (Georgius Cedrenus, Historiam Compendium).

Ως δούκας του Δυρραχίου, είχε διαδεχθεί τον Βασίλειο Συναδηνό. Τον Μιχαήλ διαδέχθηκε ο Μιχαήλ Μαύρηξ.

Πηγές
-----

* "Μιχαήλ (Michael 114)". Prosopography of the Byzantine World. Retrieved 26 March 2015.
Ο **Ναδέρ Ναδέρ** (αγγλικά: Nader Nader; ρωσικά: Надер Надер) γεννήθηκε στις 2 Σεπτεμβρίου 1958. Είναι επιχειρηματίας, και επενδυτής, με μεγάλο φιλανθρωπικό έργο, που δραστηριοποιείται κυρίως στους τομείς του χάλυβα και των ακινήτων. Είναι Πρόεδρος του Διοικητικού Συμβουλίου της City Palace Ltd, της εταιρείας πίσω από την οικοδόμηση του ουρανοξύστη Evolution Tower, στο Διεθνές Επιχειρηματικό Κέντρο της Μόσχας. Ο Ναδέρ παρέχει, επίσης, υπηρεσίες εμπορικής διαμεσολάβησης στις μεγαλύτερες εταιρείες της ρωσικής βιομηχανίας χάλυβα.

Νεανικά χρόνια και Μόρφωση
--------------------------

Ο Ναδέρ Ναδέρ (Nader Nader) γεννήθηκε το 1958 στην πόλη Χομς της Συρίας. Το 1962 μετακόμισε με την οικογένειά του στην τότε Σοβιετική Ένωση όπου ολοκλήρωσε την πρωτοβάθμια και δευτεροβάθμια εκπαίδευσή του με εξειδίκευση στην αγγλική γλώσσα. Το 1982, ο Ναδέρ ολοκλήρωσε τις σπουδές του στην Ιατρική, αποφοιτώντας από την Ιατρική Ακαδημία της Μόσχας.

Καριέρα
-------

Για περισσότερες από τρεις δεκαετίες, ο Ναδέρ δραστηριοποιείται στη βιομηχανία σιδήρου και χάλυβα. Έχοντας αποκτήσει μεγάλη πείρα στη ρωσική αγορά, ο Ναδέρ επικεντρώνεται στον τομέα των σιδηροκραμάτων, σε διεθνές επίπεδο. Από το 1985 έως το 1992, διετέλεσε εκπρόσωπος της Fercometal SA στη Μόσχα. Το 1992 ανέλαβε καθήκοντα Γενικού Διευθυντή στην Merz Merkur Stahlfinanz Anstalt, μίας καταξιωμένης εταιρείας στο χώρο του εμπορίου προϊόντων χάλυβα, στην οποία παρέμεινε μέχρι το 1998.  

Από το 1997 και μέχρι σήμερα, ο Ναδέρ ασχολείται παράλληλα με τον τομέα των ακινήτων. Στις τελευταίες του δραστηριότητες, περιλαμβάνονται τα έργα ST Tower και Evolution Tower. Πρόκειται για δύο ουρανοξύστες που αποτελούν ορόσημο του Διεθνούς Επιχειρηματικού Κέντρου της Μόσχας. Από το 2010, ο Ναδέρ κατέχει τη θέση του Προέδρου του Διοικητικού Συμβουλίου της City Palace Ltd, της αναπτυξιακής εταιρείας του Evolution Tower.

Φιλανθρωπία
-----------

Ο Ναδέρ βρίσκεται πάντοτε στο πλευρό του Ελληνορθόδοξου Πατριαρχείου Αντιοχείας και πάσης Ανατολής στη Μόσχα. Για το φιλανθρωπικό του έργο, ο Ναδέρ έχει τιμηθεί με το Παράσημο του Αγίου Σεραφείμ του Σάρωφ (3ος βαθμός) της Ρωσικής Ορθόδοξης Εκκλησίας.

Προσωπική ζωή
-------------

Ο Ναδέρ είναι παντρεμένος με την Όλγα Ρούμπτσοβα. Έχουν δύο παιδιά, μία κόρη τη Στεφανία και έναν γιο, τον Ναδέρ Μανουέλ.

Παραπομπές
----------

1. ↑  «City Palace Tower - Moscow Skyscraper - e-architect» (στα αγγλικά). *e-architect*. 2010-01-24.. Ανακτήθηκε στις 2017-12-12.
2. ↑  «Сообщения о происшествиях. Подробно». 9 Δεκεμβρίου 1993. Ανακτήθηκε στις 12 Δεκεμβρίου 2017.
3. ↑  Beequest. «Welcome to FERCOMETAL's site». *www.fercometal.net*. Αρχειοθετήθηκε από το πρωτότυπο στις 29 Νοεμβρίου 2017. Ανακτήθηκε στις 12 Δεκεμβρίου 2017.
4. ↑  «Merz Merkur Stahlfinanz Anstalt». *www.merzmerkur.li*. Αρχειοθετήθηκε από το πρωτότυπο στις 7 Σεπτεμβρίου 2017. Ανακτήθηκε στις 12 Δεκεμβρίου 2017.
5. ↑  GmbH, Emporis. «ST Tower 1, Moscow | 1219115 | EMPORIS». *www.emporis.com*. Ανακτήθηκε στις 12 Δεκεμβρίου 2017.
6. ↑  «Evolution Tower». *www.skyscrapercenter.com*. Ανακτήθηκε στις 12 Δεκεμβρίου 2017.
Δορυφορική φωτογραφία της Σαχάρας
Το **μέγαλο πράσινο τείχος της Αφρικής** είναι μια φιλόδοξη πρωτοβουλία της Αφρικανικής Ένωσης με στόχο την αναχαίτιση της ερήμου και της επέκτασής της. Με την αναδάσωση μιας ευρείας ζώνης η επέκταση της Σαχάρας στα νότια θα σταματήσει και το τοπίο που εκτείνεται από τη Βόρεια Αφρική, το Σαχέλ και το Κέρας της Αφρικής θα γίνει παραγωγικό και θα χαρίσει πόρους ζωής σε εκατομμύρια ανθρώπους, βελτιώνοντας έτσι τις συνθήκες της ζωής τους.

Συνδέσεις
---------

* Agence Panafricaine de la Grande Muraille Verte (engl.) (frz.)
* Great Green Wall for the Sahara and the Sahel Initiative Αρχειοθετήθηκε 2017-01-30 στο Wayback Machine.
* Eine Mauer pflanzen, Artikel bei 3sat/nano, 3. September 2007
* FAO: Action Against Desertification
* Roman Goergen: Afrikas Grünstreifen, Technology Review vom 7. Juni 2017

Πηγές
-----

* Γ. Λεκάκης, Αρχείον Πολιτισμού (17 Σεπτεμβρίου 2020). «Σχέδιο για «Μεγάλο Πράσινο Τείχος» από δένδρα μήκους 8.000 χιλιομέτρων στην Αφρική». Ανακτήθηκε στις 17 Σεπτεμβρίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 130610200
* LCCN: no2010158818

 |

 |
Συντεταγμένες: 35°42′21″N 4°32′31″E﻿ / ﻿35.70583°N 4.54194°E﻿ / 35.70583; 4.54194

Το **Μ'σιλά** (ή **Εμσιλά)** (αραβικά: المسيلة‎) είναι η πρωτεύουσα της ομώνυμης επαρχίας της Αλγερίας. Σύμφωνα με την απογραφή του 2008 έχει 132.975 κατοίκους, από 102.151 το 1998, σημειώνοντας ετήσια αύξηση 2,73%. Το Πανεπιστήμιο του Μ'σιλά βρίσκεται στην πόλη.

Ιστορία
-------

Το Μ'σιλά ήταν η τοποθεσία του πρώτου οικισμού που κατασκευάστηκε στο πλαίσιο κυβερνητικού προγράμματος για τη μετάβαση των νομάδων Αλγερινών σε καθιστική ζωή με υλικά από την περιοχή. Ο οικισμός, πλέον ολοκληρωμένος, ονομάστηκε Μααντέρ και αποτελούνταν από οικίες, δημόσιες και εμπορικές περιοχές, και ένα τζαμί. Σήμερα είναι περισσότερο αναπτυγμένη με πολλές εταιρείες, γραφεία επιχειρήσεων, θρησκευτικά κέντρα και σχολεία.

Κλίμα
-----

Το Μ'σιλά έχει ψυχρό ημίξηρο κλίμα (Κλιματική ταξινόμηση Κέππεν *BSk*). Η βροχόπτωση είναι υψηλότερη τον χειμώνα από το καλοκαίρι. Η μέση ετήσια θερμοκρασία στο Μ'Σιλά είναι 15.8 °C. Περίπου 229 χιλιοστά βροχόπτωσης πέφτουν ετησίως.

| Κλιματικά δεδομένα Μ'Σιλά |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 12.8 | 13.9 | 16.5 | 19.6 | 23.0 | 27.1 | 30.7 | 30.7 | 27.1 | 22.3 | 17.3 | 14.1 | 21,26 |
| Μέση Ελάχιστη °C (°F) | 4.1 | 4.6 | 6.3 | 8.1 | 11.0 | 14.7 | 17.2 | 17.4 | 15.7 | 11.9 | 8.2 | 5.3 | 10,38 |
| Υετός mm (ίντσες) | 25 | 15 | 25 | 17 | 26 | 12 | 5 | 5 | 21 | 22 | 34 | 22 | 229 |
| *Πηγή: Climate-Data.org* |

Οικονομία
---------

Το Μ'σιλά είναι γνωστό κυρίως για τη γεωργία και τις μικρές επιχειρήσεις του.

Παραπομπές
----------

1. ↑  «M'Sila (M'Sila, M'Sila, Algeria) - Population Statistics, Charts, Map, Location, Weather and Web Information». *citypopulation.de*. Ανακτήθηκε στις 21 Ιανουαρίου 2020.
2. ↑  «University of M'sila» (στα Αγγλικά). Ανακτήθηκε στις 21 Ιανουαρίου 2020.
3. ↑  «Maader Experimental Village | Shared courtyard of the commercial area». *Archnet*. Ανακτήθηκε στις 21 Ιανουαρίου 2020.
4. ↑  «M'sila - LookLex Encyclopaedia». *i-cias.com*. Ανακτήθηκε στις 21 Ιανουαρίου 2020.
5. ↑  «M'Sila climate: Average Temperature, weather by month, M'Sila weather averages - Climate-Data.org». *en.climate-data.org*. Ανακτήθηκε στις 21 Ιανουαρίου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  M'Sila στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 309596768
* GND: 1052615198

 |

 |
Ο **λευκός ρινόκερος** (Ceratotherium sinum) είναι ογκώδες, παχύδερμο θηλαστικό. Απαντάται σε ελώδη λιβάδια της ανατολικής και Νοτίου Αφρικής. Είναι μοναχικό ζώο και τρέφεται με φυτά και βλαστούς. Στο ρύγχος φέρει δυο κέρατα. Έχει πολύ κακή όραση, κάτι που το καθιστά πολύ επικίνδυνο ζώο. 

Ο λευκός ρινόκερος αποτελείται από δύο υποείδη: ο νότιος λευκός ρινόκερος, ο οποίος αριθμούσε 19.682–21.077 ζώα στην άγρια φύση σύμφωνα με εκτίμηση του 2015, και ο πλέον εξαφανισμένος βόρειος λευκός ρινόκερος. Το βόρειο υποείδος έχει πολύ λίγα εναπομείναντα άτομα, με μόνο δύο να έχουν επιβεβαιωθεί ως ζωντανά για το 2018 (δύο θηλυκά: η Φάτου, 17 ετών και η Νατζίν, 27 ετών), και οι δύο σε αιχμαλωσία. Ο Σούνταν, ο τελευταίος γνωστός αρσενικός βόρειος λευκός ρινόκερος, πέθανε στην Κένυα στις 19 Μαρτίου 2018.

Είναι μεγαλύτερος σε σχέση με το συγγενικό του μαύρο ρινόκερο, και πιο ήσυχος. Οφείλει το όνομά του σε μια αφρικανική λέξη που σημαίνει πλατύς, που περιγράφει το πλατύ, ίσιο στόμα του που είναι ιδανικό για να τρώει τα χόρτα. Στα αγγλικά όμως παραφράστηκε σαν white, δηλαδή λευκός. Απειλείται από τη λαθροθηρία για τα βαρύτιμα κέρατά του. Ζει έως 40 χρόνια. Ζυγίζει έως και 2.300 κιλά.

Παραπομπές
----------

1. ↑  «Rhino population figures». *SaveTheRhino.org*. 2015. Ανακτήθηκε στις 16 Μαΐου 2015.
2. ↑  «World's last male northern white rhino dies». *CNN*. CNN. Ανακτήθηκε στις 20 Μαρτίου 2018.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85146506
* GND: 4146541-6
* BNF: cb166657906 (data)
* NKC: ph135301

 |

 |
Ο **Μιχάλης Υφαντής**, γεννημένος στην Αθήνα στις 28 Μαρτίου 1972, είναι Έλληνας παλαίμαχος πρώην διεθνής καλαθοσφαιριστής και νυν πολιτικός. Έχει ύψος 200 εκ και αγωνιζόταν ως Σμολ φόργουορντ και Πάουερ φόργουορντ. Πέρασε το μεγαλύτερο μέρος της καριέρας του στον Α.Σ. Παπάγου όπου διακρίθηκε. Αποσύρθηκε σε ηλικία 44 ετών, τον Μάιο του 2016.

Καριέρα
-------

Ο 'Μιχάλης Υφαντής **ξεκίνησε την καριέρα του στον Α.Σ. Παπάγου το 1989.**

Στην πολιτική
-------------

Ο Μιχάλης Υφαντής είναι εκλεγμένος δημοτικός σύμβουλος με την παράταξη του Ηλία Αποστολόπουλου, στον ενιαίο δήμο Παπάγου-Χολαργού και από τον Ιανουάριο του 2020 είναι αντιδήμαρχος.

Παραπομπές
----------

1. ↑  "Αντιδήμαρχοι και οι Πετράκης-Υφαντής" Ανακτήθηκε στις 13/7/2020
2. ↑  «Υποστολή σημαίας στον Παπάγου: Αποσύρεται ο Υφαντής!», άρθρο στον ιστότοπο Sport24.gr, 10 Μαΐου 2016.

3.http://www.gazzetta.gr/basketball/article/919075/stamata-mpasket-sta-44-toy-o-yfantis
Ο **Μπόλκο Ε΄**, πολων. Bolko V Husyta (π. 1400 - 29 Μαΐου 1460) από τον Οίκο των Πιαστ-Σιλεσίας ήταν δούκας του Οπόλε (1422-24, με τον αδελφό του), κυβερνήτης του Γκλογκούβεκ & Προύντνικ (από το 1424), δούκας του Στσέλτσε & Νιεμόντλιν (από το 1450) & κυβερνήτης του Ολέσνο (από το 1455).

Βιογραφία
---------

Ήταν ο πρωτότοκος γιος του Μπόλκο Δ΄ δούκα του Οπόλε και της Μαργαρίτας, ίσως του Οίκου της Γκορίτσια/Γκερτς.

Οικογένεια
----------

Νυμφεύτηκε πρώτα το 1418 την Ελισάβετ (απεβ. μετά το 1452), κόρη του Βιντσέντυ Γκρανόβσκι και της Ελισάβετ Γκρανόβσκας. Η Γκρανόβσκα σε δεύτερο γάμο παντρεύτηκε τον Λαδίσλαο Β΄ Γιαγκελόν βασιλιά της Πολωνίας.

Έπειτα α Μπόλκο Ε΄ έκανε δεύτερο γάμο το 1451 τη Χέντβιχ (απεβ. μετά το 1461), κόρη του Χίντσε Μπέες του Κουγιάβυ, μέλος της τοπικής αριστοκρατίας. Δεν απέκτησαν απογόνους.

Πηγές
-----

* Marek, Miroslav. "Complete Genealogy of the House of Piast". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy.

Παραπομπές
----------

1. ↑  Ανακτήθηκε στις 23  Νοεμβρίου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 72616306
* GND: 135669103
* NKC: ola20201066005

 |

 |
Συντεταγμένες: 36°42′N 67°07′E﻿ / ﻿36.700°N 67.117°E﻿ / 36.700; 67.117

Η **Μαζάρι Σαρίφ** ή **Μαζάρ-ι-Σαρίφ** είναι πόλη του βορείου Αφγανιστάν κατέναντι των συνόρων με το Ουζμπεκιστάν, πρωτεύουσα του νομού Μπαλχ, και 4η σε πληθυσμό πόλη της Χώρας. Αποτελεί μεγάλο και σπουδαίο εμπορικό κέντρο των Αφγανών. 

Το όνομα της πόλης σημαίνει "επιβλητικό τέμενος" που αναφέρεται στο μεγάλο προσκυνηματικό τέμενος "Βωμός του Χαζράτ Αλή", λεγόμενο και "μπλέ τζαμί", του 15ου αιώνα που υφίσταται στη πόλη. Πολλοί μουσουλμάνοι πιστεύουν ότι η θέση του τεμένους αυτού είναι το σημείο που τάφηκε ο Χαλίφης Αλί ιμπν Αμπού Τάλιμπ , εξάδελφος του Μωάμεθ. Αντίθετα οι 12ιστές μουσουλμάνοι πιστεύουν ότι ο πραγματικός τάφος εκείνου βρίσκεται στη Νατζάφ στο Ιράκ. Άλλοι επίσης ισχυρίζονται ότι πρόκειται για το σημείο που ενταφιάσθηκε ο Ζωροάστρης.

Ο πληθυσμός της ανέρχονταν κατ΄ εκτίμηση, το 2006, σε 300.600 κατοίκους, που επί το πλείστον είναι Ουζμπέκοι και Τατζίκοι. Κύριες ομιλούμενες γλώσσες της περιοχής είναι η δαρική (περσική) ή ουζμπεκική.
Η πόλη αυτή, που είναι κτισμένη σε υψόμετρο 380 μ. παρουσιάζει σημαντικό τουριστικό ενδιαφέρον λόγω των πολλών ελληνιστικών αρχαιολογικών χώρων που βρίσκονται στη γύρω περιοχή.

Εξωτερικοί σύνδεσμοι
--------------------

* Χάρτης της πόλης
* Mazar-i-Sharif Αρχειοθετήθηκε 2017-12-13 στο Wayback Machine. (In German)
* Επίσημη ιστοσελίδα νομού

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 157097299
* GND: 4115056-9

 |

 |
Ο **Λευτέρης Ιντζόγλου** (γενν. Κορυδαλλός Αττικής, 3 Μαρτίου 1987) είναι Έλληνας ποδοσφαιριστής που αγωνίζεται ως αμυντικός μέσος.

Βιογραφικό
----------

Ο Λευτέρης Ιντζόγλου, γιος του βετεράνου διεθνή ποδοσφαιριστή Μπάμπη Ιντζόγλου, ξεκίνησε το ποδόσφαιρο από τον Αετό Κορυδαλλού. Το 2005 πήρε μεταγραφή στον Βύζαντα Μεγάρων με τον οποίο αγωνίστηκε για 5 χρόνια και ξεκίνησε την επαγγελματική του σταδιοδρομία, σημειώνοντας συνολικά 123 συμμετοχές και 1 τέρμα στο πρωτάθλημα της Γ΄ Εθνικής και 6 συμμετοχές και 1 τέρμα στο Κύπελλο Ελλάδας. 

Το 2010 μεταγράφηκε στην ΑΕΚ, έπειτα από εισήγηση του Ντούσαν Μπάγεβιτς αφού είχε πάρει μέρος στην προετοιμασία και είχε αφήσει καλές εντυπώσεις. Το καλοκαίρι του 2011 αποκτήθηκε από τον Ατρόμητο Αθηνών, από τον οποίο δόθηκε δανεικός για 1 χρόνο στον Πιερικό. Με την ομάδα της Κατερίνης σημείωσε 30 συμμετοχές και 1 τέρμα στο πρωτάθλημα της Φούτμπολ Λιγκ της περιόδου 2011-12. Με την ολοκλήρωση του δανεισμού του στον Πιερικό έμεινε ελεύθερος από την ομάδα του Ατρομήτου Αθηνών και το καλοκαίρι του 2012 αποκτήθηκε από τη Δόξα Δράμας. Με την ομάδα της Δράμας αγωνίστηκε 1 χρόνο σημειώνοντας 37 συμμετοχές και 2 τέρματα στο πρωτάθλημα της Φούτμπολ Λιγκ της περιόδου 2012-13.

Το καλοκαίρι του 2013 αποκτήθηκε από τον Ηρακλή Θεσσαλονίκης, με τη φανέλα του οποίου αγωνίστηκε για 4 χρόνια, πανηγυρίζοντας την άνοδο στη Σούπερ Λιγκ το 2015, ενώ το ντεμπούτο του στη Σούπερ Λιγκ έγινε στις 22/08/2015 στην εκτός έδρας νίκη του Ηρακλή επί της Α.Ε.Λ. Καλλονής με 0-1. Το καλοκαίρι του 2017 μεταγράφηκε στον Άρη Θεσσαλονίκης. Με τη φανέλα του Άρη αγωνίστηκε για 2 χρόνια και πανηγύρισε την επάνοδο στη Σούπερ Λιγκ το 2018. Το καλοκαίρι του 2019 πήρε μεταγραφή στην Παναχαϊκή. Με τη φανέλα της ομάδας της Πάτρας αγωνίστηκε για 1 χρόνο και το καλοκαίρι του 2020 πήρε μεταγραφή στον Πιερικό, επιστρέφοντας για 2η φορά στην ομάδα της Κατερίνης.

Παραπομπές
----------

1. ↑  Ανακοινώθηκε ο Ιντζόγλου contra.gr
2. ↑  «Δανείστηκε» Ιντζόγλου, πήρε και Μετενίδη novasports.gr[*νεκρός σύνδεσμος*]
3. ↑  Ανακοίνωσε Ιντζόγλου contra.gr
4. ↑  Ανακοίνωσε Ιντζόγλου ο Ηρακλής novasports.gr
5. ↑  Υπέγραψε το συμβόλαιό του με τον Άρη ο Ιντζόγλου sdna.gr
6. ↑  Ανακοίνωσε Ιντζόγλου η Παναχαϊκή novasports.gr
7. ↑  Πιερικός: Επιστρέφει μετά από 8 χρόνια ο Ιντζόγλου! mikriliga.com

Εξωτερικοί σύνδεσμοι
--------------------

* transfermarkt.com
Ο **Ελευθέριος Κακιούσης**, γεννημένος στις 7 Ιουνίου 1968 στη Θεσσαλονίκη, είναι Έλληνας πρώην καλαθοσφαιριστής και σημερινός προπονητής. Αγωνιζόταν στη θέση του πόιντ γκαρντ  και σούτινγκ γκαρντ διαθέτοντας ύψος 1,80 μέτρα.

Καριέρα
-------

Ο Κακιούσης αποτελεί έναν από τους μεγαλύτερους σε προσφορά καλαθοσφαιριστές στην ιστορία της ομάδας του Ηρακλή καθώς είναι πρώτος σε συμμετοχές, πρώτος σε ασίστ, τρίτος σκόρερ, τέταρτος στα τρίποντα, και πέμπτος στα ριμπάουντ στην ιστορία της ομάδας.

Έχει πάρει μέρος στις μεγαλύτερες επιτυχίες του συλλόγου από το 1990 και μετά. Το 1990 και το 1991 κατέκτησε τη τέταρτη θέση στο πρωτάθλημα, το 1994 διεκδίκησε το κύπελλο Ελλάδος στον τελικό κυπέλλου. 

Το 1995 κατέκτησε την τρίτη θέση στο πρωτάθλημα Ελλάδας και βρέθηκε στους 4 του Ευρωπαικού Κυπέλλου, (στην καλύτερη χρονιά του Ηρακλή από το 1964 που είχε τερματίσει δευτερος στο πρωτάθλημα). Την ίδια χρονιά αναδείχθηκε πρώτος σε ασίστ στην Α1.

Το 1996 αγωνίστηκε στην Ευρωλίγκα και ήταν φιναλίστ στο κύπελλο Ελλάδος.
Το 1997 ήταν και πάλι στον ημιτελικό του Ευρωπαϊκού Κυπέλλου.

Από το 1997 έως το 1999 αγωνίστηκε στον ΠΑΟΚ. Το 1998 κατέκτησε τη δεύτερη θέση στο πρωτάθλημα Ελλάδος και το 1999 κατέκτησε το κύπελλο Ελλάδας, τον μοναδικό τίτλο της καριέρας του.

Τη σεζόν 1999-2000 αγωνίστηκε στο Μακεδονικό.

Διατηρεί προποτζίδικο στην Βενιζέλου 76 στην Θεσσαλονίκη.

Προπονητής
----------

Μετά την αποχώρηση του από τα γήπεδα ασχολήθηκε με την προπονητική και από το 2002 έως το 2005 ανέλαβε την ομάδα του Ηρακλή την οποία οδήγησε το 2004 στην τρίτη θέση του πρωταθλήματος. 

Έχει αναλάβει ακόμα το Μαρούσι και την ΑΕΚ.

Εθνική Ελλάδος
--------------

Με την Εθνική Ελλάδος έχει 44 συμμετοχές και 153 πόντους. Στα Ευρωμπάσκετ 1993 και 1995 κατέκτησε την 4η θέση και στους Ολυμπιακούς αγώνες του 1996 την 5η θέση. 

Ως βοηθός προπονητή της εθνικής έχει κατακτήσει το χρυσό μετάλλιο στο Ευρωμπάσκετ 2005 και το ασημένιο στο Μουντομπάσκετ 2006.

Παραπομπές
----------

1. ↑  «Ιστοσελίδα ΚΑΕ Ηρακλής». Αρχειοθετήθηκε από το πρωτότυπο στις 7 Δεκεμβρίου 2007. Ανακτήθηκε στις 24 Οκτωβρίου 2007.

Εξωτερικοί σύνδεσμοι
--------------------

* Λευτέρης Κακιούσης, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
Σεφαρδιτική μεζουζά από τη Μακεδονία, όπως είναι δεκτή στον Ραβινικό Ιουδαϊσμό. Είναι κάθετη και περιέχει το εβραϊκό γράμμα ש‬ (Σιν)
Ασκεναζική μεζουζά, όπως είναι δεκτή στο Ραβινικό Ιουδαϊσμό. Περιέχει το εβραϊκό γράμμα ש‬ (Σιν) όπως συνηθίζεται σε αυτές τις μεζουζά.

|  |
| --- |
| Τμήμα σειράς λημμάτων |
| Ιουδαϊσμός |
| Μενορά |
| Φιλοσοφία
* Αρχές της πίστης
* Καμπαλά
* Μεσσίας
* Ηθική
* Περιούσιος Λαός
* Ονομασίες του Θεού
* Κίνημα Μουσάρ
 |
| Κείμενα
* Τανάκ

* (Τορά
* Νεβιείμ
* Κετουβείμ)


* Ραββινικά

* (Ταλμούδ
* Μιδράς
* Τοσεφτά)
 |
| Νόμος
* Μισνά Τορά
* Σουλχάν Αρούχ
* Κασρούτ
* Νίντα
* Νόμοι του Νώε
 |
| Ιερές πόλεις / τόποι
* Ιερουσαλήμ
* Σαφέντ
* Χεβρώνα
* Τιβεριάδα

---

* Συναγωγή
* Μπετ μιδράς
* Μίκβε
* Σουκά
* Χεβρά καντισά
* Ιερός Ναός
* Σκηνή του Μαρτυρίου
 |
| Σημαντικές μορφές
* Αβραάμ
* Ισαάκ
* Ιακώβ
* Μωυσής
* Ααρών
* Δαβίδ
* Σολομών
* Σάρρα
* Ρεβέκκα
* Ραχήλ
* Λεία
 |
| Θρησκευτικοί ρόλοι
* Ραββίνος
* Ρεμπέ
* Ποσέκ
* Νταγιάν
* Ρος Γεσίβα
* Μοέλ
* Κοέν
 |
| Ιουδαϊκή εκπαίδευση
* Μπριτ
* Μπαρ και Μπατ Μιτζβά
* Γάμος
* Πένθος

---

* Γεσιβά
* Κολέρ
* Κεντέρ
 |
| Τελετουργικά αντικείμενα
* Σεφέρ Τορά
* Ταλίτ
* Τεφιλίν
* Τζιτζίτ
* Κιπά
* Μεζουζά
* Μενορά
* Σοφάρ
 |
| Προσευχές
* Σεμά (Σ'μα)
* Αμιντά
* Καντίς
 |
| Κύριες γιορτές
* Ρος Ασανά
* Γιομ Κιπούρ
* Σκηνοπηγία
* Πάσχα
* Σαβουώτ
* Πουρίμ
* Χανουκά
 |
| Άλλες θρησκείες
* Ιουδαϊσμός και

* Χριστιανισμός
* Ινδουισμός
* Ισλάμ

* Αβρααμικές θρησκείες
 |
| List
* Εβραίοι
* Σιωνισμός
* Ισραήλ
* Κριτική
* Αντισημιτισμός
* Θεολογία του Ολοκαυτώματος
 |
|  Ιουδαϊσμός |
| * π
* σ
* ε
 |

Η ***μεζουζά*** (εβραϊκά: מְזוּזָה‬, πληθυντικός: מְזוּזוֹת‬ ***mezuzot***) περιλαμβάνει ένα κομμάτι περγαμηνής που ονομάζεται κλαφ και περιέχεται σε μια διακοσμητική θήκη. Περιέχει επιγραφές από συγκεκριμένους εβραϊκούς στίχους από την Τορά (Δευτερονομία 6:4-9 και Δευτερονομία 11:13-21). Αυτοί οι στίχοι αποτελούνται από την εβραϊκή προσευχή Σέμα Γισραέλ ξεκινώντας από τη φράση: "Ακούστε, ο Ισραήλ, ο Κύριος (είναι) ο Θεός μας, ο Κύριος είναι ένας". Στο βασικό Ραββινικό ιουδαϊσμό, μια μεζουζά τοποθετείται στην πόρτα των εβραϊκών σπιτιών για να εκπληρώσει τη μίτζβα (βιβλική εντολή) να «γράψουν τα λόγια του Θεού στις πύλες και πόρτες του σπιτιού σας» (Δευτερονομία 6:9). Κάποιοι παρερμηνεύουν τον εβραϊκό νόμο και απαιτούν την ύπαρξη μιας μεζουζά σε κάθε πόρτα στο σπίτι εκτός από τα μπάνια, πλυντήρια και ντουλάπες αν είναι πολύ μικρά για να χαρακτηριστούν ως δωμάτια.

Η περγαμηνή του κλαφ προετοιμάζεται από έναν εξειδικευμένο γραμματέα ("σόφερ σταμ") ο οποίος έχει υποβληθεί σε εκπαίδευση τόσο στη μελέτη των σχετικών θρησκευτικών νόμων όσο και στα πιο πρακτικά μέρη, δηλ. να σκαλίζει τη πένα και να εξασκεί τη γραφή. Οι στίχοι γράφονται με μαύρο ανεξίτηλο μελάνι με ειδικό στυλό από φτερό ή σε σπάνιες περιπτώσεις από καλάμι. Στη συνέχεια η περγαμηνή τυλίγεται και τοποθετείται μέσα στο περίβλημα.

Παραπομπές
----------

1. ↑  Maharil. *Teshuvos* [Responsa].
2. ↑  Dovid Zaklikowski. «Which Rooms Require a Mezuzah?».
Ο **Λευκώνας** (παλαιότερη ονομασία **Πόπλι** ) είναι χωριό του νομού Φλώρινας. Ανήκει στο Δήμο Πρεσπών και απέχει 42 χλμ από τη Φλώρινα. Το χωριό είναι χτισμένο σε υψόμετρο 880μ. Κατοικείται από 150 άτομα περίπου όλο το χρόνο, που ασχολούνται με την καλλιέργεια φασολιών, την κτηνοτροφία και την αλιεία. Το μεγαλύτερο ποσοστό των κατοίκων είναι πρόσφυγες από τον πόντο. Στο συγκεκριμένο χωριό βρέθηκαν πήλινοι σωλήνες και ένα πιθάρι των οποίων η χρονολόγηση δεν αναφέρεται. 

Στις 26 Ιουλίου 1903, 70 Οθωμανοί στρατιώτες κατέφυγαν στο χωριό, κυνηγημένοι από το σώμα του Κώτα από τα Ρούλια και οχυρώθηκαν σε 18 μουσουλμανικά σπίτια. Εκεί αμύνθηκαν με τη βοήθεια των κατοίκων τους, αρκετοί από τους οποίους ήταν βασιβουζούκοι. Λίγες μέρες μετά, με τη βοήθεια στρατιωτικών ενισχύσεων που έφτασαν, οι μουσουλμάνοι του χωριού κατέφυγαν στο Νάκολετς. Στη συνέχεια το σώμα του Κώτα λεηλάτησε και έκαψε τα σπίτια τους. Λίγες μέρες αργότερα, ο στρατός προβαίνει σε αντίποινα και καίει τα χριστιανικά σπίτια στο Λευκώνα (Πόπλι). Νότια του χωριού Λευκώνας, μαχητές της ΣΑΓΑ (Σχολή Αξιωματικών του Γενικού Αρχηγείου του ΔΣΕ) κατασκεύασαν αεροδρόμιο. Εκεί τοποθετήθηκε 25άρι αντιαεροπορικό πυροβόλο για τη φύλαξή του.

Μόλις 3 χλμ. έξω από το χωριό συναντάμε την πnγή Κρυόβρυση, ενώ το χωριό διαρρέεται από το ρύακα Λευκώνος, Κατά μήκος του οποίου υπάρχουν τέσσερις γέφυρες. Η κορυφή «Μάζι» και οι λόφοι «Καλέ» και «Γκόριτσα» προσφέρουν ωραία θέα της περιοχής της Μικρής Πρέσπας με τα νησάκια της. 
Εδώ βρίσκεται το αντλιοστάσιο του αρδευτικού δικτύου Πρεσπών, που αρδεύει 10.000 στρεμ. φασόλια. Μικτό δάσος δρυός και οξιάς περιβάλλει το χωριό. Στις 26/10 πραγματοποιείται πανηγύρι. Μέσα στο χωριό βρίσκονται οι εκκλησίες του Αγ. Ανδρέα (1936), του Αγ. Δημητρίου και του Προφ. Ηλία. 
Λευκώνας (Πόπλι) γραφείου Φλωρίνης, έγινε μικτός οικισμός γηγενών και προσφύγων. Μέχρι το 1926 εγκαταστάθηκαν 41 προσφυγικές οικογένειες (129 άτομα) [ΕΑΠ].

Πιόπλι, μικτός οικισμός μουσουλμάνων και χριστιανών, έφυγαν 40 οικογένειες μουσουλμάνων (270 άτομα) και ήρθαν 41 οικογένειες προσφύγων από τη Μικρά Ασία.
  
Οι περισσότεροι πρόσφυγες που ήρθαν μιλούσαν ποντιακά! 
Λευκώνας (Πόπλη) Φλωρίνης, 310 άτομα (144 άρρενες και 166 θήλεις), 1εκ των οποίων 22 ήταν πρόσφυγες πού ήρθαν μετά το 1922 (55 άρρενες και 67 θήλεις). Ομοδημότες ήταν 289, ετεροδημότες 17 και αλλοδαποί 4 [Απογραφή 1928].

Λευκών Φλωρίνης, 422 άτομα (218 άρρενες και 204 θήλεις) [Απογραφή 1940].

Παραπομπές
----------

1. ↑  Μετονομασίες των Οικισμών της Ελλάδας. Πόπλι